প্রকাশিত সিবিএসইর দশম ও দ্বাদশ শ্রেণির নতুন সিলেবাস!

নয়া দিল্লি: প্রকাশ্যে এল সেন্ট্রাল বোর্ড অফ সেকেন্ডারি এডুকেশন (CBSE) দশম ও দ্বাদশ শ্রেণির জন্য পাঠ্যক্রম। ২০২৫-২৬ শিক্ষাবর্ষের সিলেবাস প্রকাশ করেছে বোর্ড। সদ্য প্রকাশিত পাঠ্যক্রমে উল্লেখ করা হয়েছে শিক্ষাবর্ষের সম্পূর্ণ কার্যক্রম (CBSE Syllabus)। আগামী ২০২৬ সালের বোর্ড পরীক্ষার জন্য কোন কোন বিষয়গুলি জরুরি সেগুলি যেমন বিস্তারিত আলোচনা করা হয়েছে, ঠিক তেমনভাবে পরীক্ষা পদ্ধতি ও নিয়মাবলী উল্লেখ করা হয়েছে।

সেন্ট্রাল বোর্ড অফ সেকেন্ডারি এডুকেশন এবার থেকে দশম শ্রেণির ছাত্র-ছাত্রীদের জন্য পরীক্ষা পদ্ধতিতে আমল বদল এনেছে। ছাত্র-ছাত্রীরা এবার থেকে দু’বার বোর্ড পরীক্ষা (CBSE) দিতে পারবেন। যার মধ্যে একটি হবে ফেব্রুয়ারি মাসে আর অপরটি হবে এপ্রিলে। এই নিয়ম চালু হতে চলেছে ২০২৫-২৬ শিক্ষাবর্ষ থেকেই। তবে দ্বাদশ শ্রেণির পরীক্ষা বছর একবার করেই আয়োজিত হবে বলে জানা যাচ্ছে।

আরও পড়ুন: আরএসএস ভারতের অক্ষয় বটবৃক্ষ, ভূয়সী প্রশংসা প্রধানমন্ত্রীর

উল্লেখ করা হয়েছে যে, ২০২৬ সালে সিবিএসইর দ্বাদশ শ্রেণির পরীক্ষা হবে ১৭ ফেব্রুয়ারি থেকে। জানা যাচ্ছে, এবছর পরীক্ষায় বসতে চলেছেন প্রায় কুড়ি লক্ষ শিক্ষার্থী। ২০২৫-২৬ শিক্ষাবর্ষের জন্য সিবিএসই-র দশম শ্রেণির পাঠ্যক্রমে উল্লেখ রয়েছে ৯ পয়েন্ট গ্রেডিং সিস্টেমের কথা। সূত্রের খবর, এর মাধ্যমে নম্বরকে সহজেই গ্রেডে রূপান্তর করা হবে। এছাড়াও উল্লেখ্য যে, প্রতিটি বিষয়ের জন্য বোর্ড পরীক্ষা হবে ৮০ নম্বরের। থাকছে বাধ্যতামূলক বিষয়ও। এর সঙ্গে ২০ নম্বর থাকবে পড়ুয়াদের আভ্যন্তরীণ মূল্যায়নের জন্য।

বোর্ড জানিয়েছে, এতে পাশ করতে গেলে ছাত্র-ছাত্রীদের প্রতিটি বিষয়ে পেতে হবে ন্যূনতম ৩৩ নম্বর। যারা ২০২৬ সালে যারা দ্বাদশ শ্রেণির বোর্ড পরীক্ষা দেবেন, তাদেরকেও মূল্যায়ন করা হবে ৯ পয়েন্টের গ্রেডিং সিস্টেমে। পাঠ্যক্রমে যুক্ত করা হয়েছে চারটি নতুন স্কিল ইলেক্টিভ বিষয়। এর মধ্যে উল্লেখযোগ্য হলো ল্যান্ড ট্রান্সপোর্টেশন অ্যাসোসিয়েট, ইলেক্ট্রনিক্স অ্যান্ড হার্ডওয়্যার, ফিজিক্যাল অ্যাক্টিভিটি ট্রেনার, ডিজাইন থিঙ্কিং, ইনোভেশন। আপনারা অফিশিয়াল ওয়েবসাইটে গিয়ে বোর্ডের পূর্ণাঙ্গ সিলেবাস দেখে নিতে পারেন। ও পরীক্ষা ও নিয়মাবলী চেক করে নিতে পারেন।